**OŠ „ANTUN MATIJA RELJKOVIĆ“**

**BEBRINA**

**ZAPISNIK SA 2. SJEDNICE ŠKOLSKOG ODBORA**

**OD 05. LISTOPADA 2021. GODINE**

Početak rada: 17,300 sati.

Nazočni članovi školskog odbora: Mato Tominović, Goran Vračić, Natalija Lučić, Mijo Belegić, Ivana Penić, Sabina Orešković

Nenazočni članovi školskog odbora: Renata Poverk

Ostali nazočni:Marija Rosandić- ravnateljica.

Predsjednik školskog odbora otvara sjednicu, pozdravlja nazočne, i utvrđuje da je nazočno šest članova školskog odbora, te da školski odbor može donositi pravovaljane odluke. Predlaže sljedeći

**DNEVNI RED:**

1. Izvješće o imenovanim članovima školskog odbora od strane osnivača
2. Verificiranje mandata imenovanih članova školskog odbora od strane osnivača

3. Usvajanje zapisnika sa konstituirajuće sjednice Školskog odbora od 23.08.2021.g.

4. Izvješće o rezultatima odgojno-obrazovnog rada za školsku godinu 2020./2021.

-izvjestitelj ravnateljica

5. Donošenje Školskog kurikuluma za školsku godinu 2021./2022. – izvjestitelj ravnateljica

6. Donošenje Godišnjeg plana i programa za školsku godinu 2021./2022.

- izvjestitelj ravnateljica

7. Donošenje Pravilnika o načinu provođenja aktivnosti na promicanju spoznaje o štetnosti

uporabe duhanskih i srodnih proizvoda na zdravlje – izvjestitelj tajnik

8. Izbor najpovoljnijeg ponuditelja za osiguranje učenika za školsku godinu 2021/2022.

-izvjestitelj ravnateljica

9. Izvješće o stanju sigurnosti, provođenju preventivnih programa te mjerama poduzetim u

cilju zaštite prava učenika- izvjestitelj ravnateljica

10. Različito

Nazočni članovi predloženi dnevni red jednoglasno su usvojili.

**Ad 1)** Predsjedavatelj Školskog odbora Mato Tominović, podnio je izvješće o imenovanju članova školskog odbora od strane osnivača, pročitao je Rješenje župana Brodsko-posavske županije o imenovanju tri člana Školskog odbora OŠ „Antun Matija Reljković“ Bebrina od 31.08.2021.g. te je utvrdio de su u Školski odbor imenovani za članove školskog odbora:

1. Mijo Belegić
2. Ivana Penić
3. Sabina Orešković

**Ad 2)** Predsjedatelj konstatira da je izvršena verifikacija mandata imenovanih članova Školskog odbora od strane osnivača. Mandat imenovanim članovima školskog odbora je 4 godine, a teče od dana konstituiranja školskog odbora.

**Ad 3)** Nije bilo primjedbi na zapisnik sa kostituirajuće sjednice Školskog odbora od 23.08.2021.g. te je isti jednoglasno usvojen.

**Ad 4)** Ravnateljica Marija Rosandić podnijela je Izvješće o rezultatima odgojno-obrazovnog rada za školsku godinu 2020./2021., te su rezultati o uspjehu učenika zadovoljavajući. Unatoč teškoćama u izvođenju nastave u uvjetima epidemije bolesti COVID- 19, svi učenici su uspješno završili razred.

**Ad 5)** Ravnateljica je upoznala Školski odbor sa prijedlogom Školskog kurikuluma za šk.g. 2021./2022., kojeg je predložilo Učiteljsko vijeće na sjednici od 04.10.2021.g. Pozitivno mišljenje o predloženom Školskom kurikulumu dalo je i Vijeće roditelja na sjednici od 05.10.2021.g. Na predloženi Školski kurikulum za školsku godinu 2021./2022. nije bilo primjedbi te je Školski odbor jednoglasno donio:

**ODLUKA: Donosi se Školski kurikulum za školsku godinu 2021/2022.**

**Ad 6)** Ravnateljica je detaljno upoznala Školski odbor sa prijedlogom Godišnjeg plana i programa za školsku godinu 2021./2022. Istaknula je da je pozitivno mišljenje o predloženom Godišnjem planu i programu dalo Učiteljsko vijeće i Vijeće roditelja. Rasprave o istom nije bilo te je Školski odbor jednoglasno donio:

**ODLUKA: Donosi se Godišnji plan i program za školsku godinu 2021./2022.**

**Ad 7)** Tajnik škole upoznao je Školski odbor sa prijedlogom Pravilnika o načinu provođenja aktivnosti na promicanju spoznaje o štetnosti uporabe duhanskih i srodnih proizvoda na zdravlje. Rasprave o istom nije bio te je Školski odbor jednoglasno donio:

**ODLUKA: Donosi se Pravilnik o načinu provođenja aktivnosti na promicanju spoznaje o štetnosti uporabe duhanskih i srodnih proizvoda na zdravlje.**

**Ad 8)** Ravnateljica upoznaje Školski odbor sa ponudama osiguravajućih kuća za osiguranje učenika od posljedica nesretnog slučaja za šk.g. 2021./2022. Ponude su poslali: Croatia osiguranje, Agram life, Adriatic osiguranje d.d., Uniqa i Euroherc.

Nakon uspoređivanja ponuda, pristupa se glasovanju i jednoglasno je donesena

**ODLUKA: Za osiguranje učenika od posljedica nesretnog slučaja za šk.g. 2021./2022. bira se Osiguravajuća kuća Euroherc s premijom od 30 kn ili 50 kn (po izboru roditelja).**

**Ad 9)** Ravnateljica je podnijela Školskom odboru Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika za drugo polugodište školske godine 2020./2021.

**Ad 10)** Ravnateljica je izvijestila Školski odbor da je zaprimila dopis Marice Kolesarić iz Dubočac 113, kojim iskazuje interes za kupnju dijela parcele katastarske čestice 478, k.o Dubočac, a koja se nalazi u vlasništvu Škole. Školski odbor jednoglasno je donio

ZAKLJUČAK: Dio parcele k.č. 478, k.o. Dubočac nije za prodaju jer se na istoj nalazi školska zgrada PŠ Dubočac, a i za prodaju iste potrebna je suglasnost osnivača.

Sjednica je završila u 18,45 sati

Zapisničar Predsjednik Školskog odbora

Natalija Lučić Mato Tominović

KLASA: 003-06/21-01/04

UR.BROJ: 2178/02-01/07-21-01